ရေသည်ပြဇာတ်

မေးခွန်း: အာလုပ်စကားဟူသည် အဘယ်နည်း၊ ရေသည်ပြဇာတ်တွင်ပါရှိသော အာလုပ်အဖွဲ့အမျိုးအစားများကို
သင်သိသမျှ လေ့လာတင်ပြပါ။
အဖြေ: ကုန်းဘောင်ခေတ်စာဆို ဦးပုညသည် ဘုရားဟောဂင်္ဂါမာလဇာတ်တော်ကို အခြေခံ၍ ရေသည်ပြဇာတ်ကို
ဖန်တီးရေးဖွဲ့ ထားသည်။ ရေသည်ယောက်ျား၊ ရေသည်မိန်းမ၊ ဥဒယမင်းကြီးတို့သည် ရေသည်ပြဇာတ်၏
အဓိကဇာတ်ဆောင်များဖြစ်ပြီး ဇာတ်ဆောင်အချင်းချင်း အပြန်အလှန်ပြောစကားများဖြင့် ဇာတ်လမ်းကို
ဖန်တီးထားသည်။ ဇာတ်ဆောင်အချင်းချင်း အပြန်အလှန်ပြောဆိုရာတွင် အာလုပ်ဧကား တို့သည် အလွန်အရေးပါသော
အခန်းကဏ္ဍမှ ပါဝင်ကြောင်း တွေ့နိုင်ပါသည်။

“အာလုပ်”စကားဟူသည် “အာလပန”ဟူသော ပါဠိစကားမှ ဆင်းသက်လာပြီး အဓိပ္ပာယ်မှာ ရှေးဦးစွာ
ခေါ်ဝေါ်သော ဧကားဖြစ်သည်။ တစ်ဦးနှင့်တစ်ဦး စကားအပြန်အလှန်ပြောဆိုရာ၌ တစ်ဦးက တစ်ဦးကို စတင်ခေါ်
ကြစမြဲဖြစ်ရာ စတင်ခေါ်သူနှင့် အခေါ်ခံရသူတို့ကြောင့် အာလုပ်စကားဖြစ်လာရသည်။ ဦးပုည၏ ရေသည်ပြဇာတ်လာ
အာလုပ်ဧကားတို့မှ အခေါ်ခံရသူတို့၏ ဝတ်ပုံစားပုံ၊ ပုံပန်းသဏ္ဌာန်၊ သွင်ပြင်လက္ခဏာ၊ လူနေမှုအဆင် ့အတန်း၊
စိတ်နေစိတ်ထား၊ အမူအရာစရိုက်တို့ကို သိရှိနိုင်ပြီး ခေါ်သူ၏ စိတ်စေတနာတို့ကိုကို လေ့လာသိရှိနိုင်ပါသည်။
ရေသည်ယောက်ျားနှင့် ရေသည်မိန်းမတို့ တွေ့ဆုံခန်း၌ ရေသည်မိန်းမက ရေသည်ယောက်ျားကို
''ဒါးကွဲထမ်းပိုး၊ ဆိုင်းပေါင်ကျိုးနှင့် ပုဆိုးညစ်တေး၊ ယောင်ထန်းစေ့မှုတ်၊ ခေါင်းမွေးနှုတ်တဲ့၊ ကျုပ်ဖအေငယ်"
ဟူသော အာလုပ်စကားဖြင့် စတင်ခေါ်လိုက်ရာ အခေါ်ခံရသူရေသည်ယောက်ျား၏ သွင်ပြင်လက္ခဏာ၊
ပုံစားပုံ အခြေအနေတို့ကို သိစေနိုင်ပါသည်။ ဝါးကွဲဖြင့် ပြုလုပ်ထားသော ထမ်းပိုးမှာ ကျိုးနေသဖြင့်
ဆိုးထားရကြောင်း၊ ရေရောင်း၍ ဝမ်းကျောင်းနေရသူဖြစ်ကြောင်း၊ ဝတ်ထားသည့်ပုဆိုးမှာ ညစ်ထေးနေကြောင်း၊
ယောင်ထုံးထားသော ဆီထိုးမှာလည်း ထန်းစေ့မှုတ်ခန့် သေးငယ်ကြောင်း၊ ဆင်းရဲလွန်း၍ ဆီမလိမ်းနိုင်သဖြင့်
ခေါင်းဓမ္ဗးများ စုတ်ဖွာနေကြောင်း၊ ရေသည်ယောက်ျား၏ သူဆင်းရဲလက္ခဏာတို့ ပေါ်လွင်နေပြီး ဝတ်စားဆင်ပြင်ပုံ
တို့ကိုပါ သိစေနိုင်သည့် အာလုပ်စကားဖြစ်ပါသည်။
ရသည်ယောက်ျားက ရသည်မိန်းမကိုခေါ်သည့် အာလုပ်စကားတွင် “ဆံထုံးတော်ကြီး တမာသီးနှင့်၊
ခါးစည်းဝတ်လဲ၊ ချုပ်ဧပြီကို၊ တဲအပ်နှင့်တွယ်၊ လူမြင်သမျှ၊ စိတ်ပျက်အောင်လှပါတဲ့ ဖရသည်”ဟူ၍ ရေသည်မိန်းမ၏
အထက်အစား၊ အဆင်အပြင်နှင့် လူနေမှုအဆင့်အတန်း အခြေအနေတို့ကို လေ့လာသိရှိနိုင်ပါသည်။ ရေသည်မိန်းမ၏
ထုံးမှာ အလွန်သေးငယ်ပြီး တမာသီးအရွယ်ခန့် ရှိကြောင်း၊ ခါးတွင်ဧည်း၍ ဝတ်ရသော ဝတ်လဲထမီမှာ
ချုပ်များပြနေသဖြင့် ပြန်မချုပ်နိုင်သောကြောင့် တွယ်အပ်နှင့် တွယ်ထားရကြောင်း၊ ရေသည်မကို မြင်လိုက်ရသည်နှင့်
စိတ်ပျက်စရာကောင်းလောက်အောင် လှနေသူ၊ ရေရောင်း၍ အသက်မွေးရသော မရေသည်ဖြစ်ကြောင်း ဖော်ပြနေသော
အာလုပ်စကား ဖြစ်ပါသည်။



အိမ်ရှေ့မင်းက ဥဒယမင်းကြီးအား တောင်းပန်ခန်း၌ အိမ်ရှေ့မင်းက ဥဒယမင်းကြီးအားခေါ်သော
အာလုပ်စကားတွင် “သံသာကမ်းရပ်၊ ကူးမြောက်ခပ်၍၊ မြတ်နိဗ္ဗာန်ပြည်၊ စိုးအံ့ ရည်သည်၊ ဘုန်းစည်
ထိပ်ခေါင်တင်ဘုရား”ဟူ၍ ဥဒယမင်းကြီး၏ ဂုဏ်အရည်အသွေး၊ မြင့်မြတ်သောစိတ်ထားတို့ကို တွေ့နိုင်ပါသည်။
ဥဒယမင်းကြီးသည် ဘုရားဆုပန်သော မင်းမြတ်ဖြစ်ကြောင်း၊ ဘုရားလောင်းပါရမီတို့ကို ကျင်ကြံအားထုတ်နေသော
သူတော်ကောင်းဖြစ်ကြောင်း၊ သံသရာတစ်ဖက်ကမ်း၊ နိဗ္ဗာန်ရွှေပြည်မြတ်သို့ ရောက်ရန် ကြိုးစားနေသူဖြစ်ကြောင်း၊
ဘုန်းတန်ခိုးနှင့် ပြည်စုံသူဖြစ်ကြောင်း၊ မိမိဦးထိပ်၌ ပန်ဆင်အပ်သူဖြစ်ကြောင်း၊ ဥဒယမင်းကြီး၏
ဂုဏ်အရည်အသွေးတို့ကို ဖော်ပြနေသော အာလုပ်စကား ဖြစ်ပါသည်။

အာလုပ်စကားတို့တွင် အခေါ်ခံရသူတို့၏ အကြောင်းကို သိနိုင်ရုံသာမက ခေါ်သူ၏စိတ်စေတနာနှင့်
အခေါ်ခံရသူအပေါ်ထားရှိသော စိတ်နေစိတ်ထားတို့ကိုလည်း လေ့လာသိရှိနိုင်ပါသည်။ ရေသည်ယောက်ျားနှင့်
ဥဒယမင်းကြီးတို့ တွေ့ဆုံခန်း၌ ရေသည်ယောက်ျား နေပူကြီးထဲတွင် ပြေးလွှားနေခြင်းအကြောင်းရင်းကို သိချင်၍
မှူးမတ်တို့အားခေါ်ခိုင်းပြီး မေးမြန်းရာ အကြောင်းစုံသိသွား၍ လွန်စွာသနားခြင်းဖြစ်ရာ မြောက်မြို့ရိုးသို့မသွားရန်
အိမ်ရှေ့မင်းအဖြစ် ချီးမြှောက်ပေးသနားတော်မူလို၍ မှူးမတ်များအားခေါ်သော အာလုပ်စကားတွင်
ကမ္ဘာရှေးလမ်း၊ နီတိကျမ်းနှင့်၊ ထုံးတမ်းညီညှိ၊ မင်းလိုလိုက်တတ်၊ မင်းကျိုးနပ်တဲ့၊ မတ်ကဝိတို့”ဟူသော
အာလုပ်စကားအရ ကမ္ဘာဦးအစ ရှေးကတည်းက ကျင်သုံးလာခဲ့ကြသည့် နီတိကျမ်း၏ ထုံးတမ်းအစဉ်အလာ
တို့နှင့်အညီ ညှိနှိုင်းဆောင်ရွက်တတ်ကြပြီး မင်း၏အလိုကျအတိုင်း လိုက်နာ ဆောင်ရွက်ကြသည့် မင်း၏အကျိုးကို
ကျေကျေနပ်နပ် ဆောင်ရွက်နိုင်စွမ်းရှိကြသော အမတ်ပညာရှိတို့”ဟူ၍ မှူးမတ်တို့၏ ဂုဏ်အရည်အသွေးကို
ပေါ်လွင်စေသော အာလုပ်စကား ဖြစ်ပါသည်။ ဥဒယမင်းကြီးသည် ဆင်းရဲသားရေသည်ယောက်ျားအား
အိမ်ရှေ့မင်းအဖြစ် ချီးမြှင်လိုသောဆန္ဒကို မှူးမတ်များက လိုက်လျောချင်အောင်၊ မင်း၏အလိုလိုက်၍ မင်း၏
အကျိုးဆောင်ရွက်တတ်သူများဟူ၍ မိမိ၏အလိုဆန္ဒကို မဆန့်ကျင်အောင် ပရိယာယ်ကြွယ်ဝစွာမှူးမတ်များအား
စည်းရုံးလိုက်ခြင်းဖြင့် ဆင်းရဲဒုက္ခရောက်နေသော တစ်ဖက်သားအပေါ် ကူညီစောင့်ရှောက်လိုသည့် ဥဒယမင်းကြီး၏
စိတ်စေတနာကို ပေါ်လွင်စေသည့် အာလုပ်စကား ဖြစ်ပါသည်။
အိမ်ရှေ့မင်းနှင့် အိမ်ရှေ့မိဖုရားတို့ တောထွက်ခန်း၌ အိမ်ရှေ့မိဖုရားက အိမ်ရှေ့မင်းကိုခေါ်သော
အာလုပ်စကားတွင် “အော် ကြုံရပလေ၊ မယ်ကေရှင်မှာ၊ သဇင်လိုကုံးပါတဲ့၊ ဘုန်းမြဆွေငယ်”ဟူ၍ အခေါ်ခံသူအပေါ်
ထားရှိသော ခေါ်သူ၏စိတ်စေတနာတို့ ပေါ်လွင်နေပါသည်။ အိမ်ရှေ့မင်းက ဥဒယမင်းကြီးအားသတ်ရန်
ကြံစည်မိသည်ကို မှားမှန်းသိ၍ တောင်းပန်သောအခါ မင်းကြီးက စိတ်မဆိုးသည့်အပြင် ဗာရာဏသီတစ်ပြည်လုံးကိုပါ
ပေးအပ်သဖြင့် ကြီးစွာနောင်တရပြီး ကာမဂုဏ်တို့၏ အပြစ်ကို သိရှိကာ တောထွက်တော့မည်အကြောင်း၊
အိမ်ရှေ့မိဖုရားမှာ ဗာရာဏသီပြည် အိမ်တော်၌သာစံရစ်ခဲ့ ရန် မှာကြားသည့်အခါ မိဖုရားက အိမ်ရှေ့မင်းအား
လွန်စွာကရုဏာသက်ကာ “ကြုံတတ်ပါလေတယ်၊ မယ်၏ဆံကေသာမှာ မြတ်မြတ်နိုးနိုး ပန်ဆင်အပ်သော
သဇင်ပန်းကဲ့သို့ တန်ဖိုးထားရသော ဘုန်းတန်ခိုးရှိသောအဆွေ”ဟူ၍ အိမ်ရှေ့မင်းအပေါ် တန်ဖိုးထား မြတ်နိုးရသော
ကရုဏာကြီးစွာ ခံစားလိုက်ရသော အိမ်ရှေ့မိဖုရား၏ စိတ်စေတနာကို ဖော်ပြနေသော အာလုပ်စကား ဖြစ်ပါသည်။
ထို့ကြောင့် ဦးပုည၏ ရေသည်ပြဇာတ်လာ အာလုပ်စကားတို့သည် ခေါ်သူနှင့် အခေါ်ခံရသူတို့၏
စိတ်အခြေအနေ၊ အဆင့်အတန်း၊ ဂုဏ်အရည်အသွေး၊ ဝတ်ပုံစားပုံ၊ စရိုက်သွင်ပြင်လက္ခဏာတို့ကို ဇာတ်လမ်းနှင့်
အချိတ်အဆက်မိမိ တင်ပြနိုင်သောကြောင့် ပြဇာတ်၏ အရေးကြီးသောအင်္ဂါရပ်ဖြစ်သည့် အာလုပ်စကားတို့သည်
နှစ်သက်ဖွယ်ကောင်းလှပါသည်။